**Európa Nekünk**

2019. / 2. szám

**Europe in Action konferencia Litvániában**

A **vastag** betűvel írt szavak magyarázatát

megtalálod a hírlevél végén, a 23. oldaltól.

Az Európa Nekünk hírlevél több nyelven is elérhető:

angolul

franciául

németül

magyarul

olaszul

románul

spanyol

Ezeket változatokat megtalálod itt: www.inclusion-europe.eu/europe-for-us

**Témák**

**Bevezető**

**Europe in Action konferencia
Litvániában**

**Ez az európai választás más volt,
mint az eddigiek!**

**A Választójog Bajnokai**

**Jó érzés együtt dolgozni
egy csapat fantasztikus emberrel**

**Gyere el a Hear our Voices konferenciára,
Ausztriába!**

**Olvasd el az éves beszámolónkat!**

**Bevezetés**

Ennek a hírlevélnek 2 fő témája van:

* A Europe in Action konferencia Litvániában.

A konferencián az **értelmi fogyatékossággal**
élő emberek
**önálló életviteléről** beszéltünk.
Erről bővebben a 4. olvashatsz.
* Az **európai parlamenti választások**.

Ez a **választás** más volt, mint az eddigiek:

Sok értelmi fogyatékossággal élő ember

életében először **szavazhatott**!

Erről bővebben a 8. oldalon olvashatsz.

A Europe in Action konferencián
Bercse Lászlót választották meg az **EPSA** új **elnökének.**

A Lászlóval készült interjút az 17. oldalon találod.

Köszönjük a munkát Senada Halilčević!

Ő volt az EPSA elnöke nagyon sokáig.

Ne felejts el regisztrálni a Hear our Voices konferenciára!

A Hear our voices egy konferencia **önérvényesítőknek.**

Erről bővebben a 20. oldalon olvashatsz.

Reméljük tetszeni fog neked az Európa Nekünk új száma!

**Europe in Action konferencia Litvániában**

A Europe in Action konferencia június 5-től 7-ig zajlott.

A konferencia Vilniusban volt.

Vilnius Litvánia fővárosa.

A konferenciát a litván tagszervezetünkkel közösen szerveztük.

A litván tagszervezetünk neve: Viltis.

A konferencia a befogadásról szólt.

Arról beszéltünk,
hogyan valósulhat meg a befogadás mindenhol.

Beszéltünk az [**önálló életvitelről** is](https://www.inclusion-europe.eu/easy-to-read-term/#IndependentLiving).

A konferencián megkérdeztünk [**önérvényesítőket,**](https://www.inclusion-europe.eu/easy-to-read-term/#Self-Advocacy)
mit jelent számukra az önálló életvitel.

Ezt válaszolták:

* Odamegyek, ahová akarok, azt csinálok, amit akarok
és senki nem szól bele.
* Eldönthetem, hogy hol akarok élni, kivel akarok élni
és mivel akarom tölteni a szabadidőmet.
* Találkozhatok új emberekkel.

2 kérdésre kell választ találni ahhoz,
hogy az embereket jól támogassuk az önálló életvitelben.

* Hogyan tudjuk őket támogatni,
amikor kiköltöznek az intézetből a közösségbe?
* Hogyan tudjuk őket támogatni,
amikor már a közösségben élnek?
Például ezekkel az eszközökkel:
* [**Hozzáférhetőség**](https://www.inclusion-europe.eu/easy-to-read-term/#Accessible)
* [**Foglalkoztatás**](https://www.inclusion-europe.eu/easy-to-read-term/#Employ)
* [**Támogatott**](https://www.inclusion-europe.eu/easy-to-read-term/#SupportedDecision) **döntéshozatal**

Elisabeta Moldovan és más előadók

A konferencián sok előadó volt.

Például:

* Linas Kukuraitis, a litván [**kormány**](https://www.inclusion-europe.eu/easy-to-read-term/#Government)tagja.
* Elisabeta Moldovan, aki egy **önérvényesítő.**

Elisabeta-nak sikerült elhagynia az **intézetet,**amiben élt.

Elisabeta nagyon sokáig lakott
különböző intézetekben.

Írt egy könyvet is a tapasztalatairól.

* Jonas Ruškus.

Ő az [**ENSZ Bizottság**](https://www.inclusion-europe.eu/easy-to-read-term/#UNCRPDCommittee)tagja.

* Marco Migliosi az [**Európai**](https://www.inclusion-europe.eu/easy-to-read-term/#EC) **Bizottság** tagja.

Az előadók különböző témákról beszéltek.

Például:

* Mit mond az [**ENSZ Egyezmény**az](https://www.inclusion-europe.eu/easy-to-read-term/#UNCRPD)önálló életvitelről?
* Hogyan támogathatják a családok
az [**értelmi fogyatékossággal** élő embereket](https://www.inclusion-europe.eu/easy-to-read-term/#IntellectualDisability)azönálló életvitelben?
* Milyen a helyzet a különböző országokban,
például Ausztriában, Litvániában és Japánban?

Találkoztunk Vilniusban élő emberekkel is.

Elmentünk több helyre Vilniusban,
hogy a helyi emberekkel beszélgessünk.

Az egyik helyszínen,
értelmi fogyatékossággal élő emberek
kávéval kínálták az arra járó embereket.

Így beszélgetni kezdtek egymással.

A konferencia végén
José Smits, az [**Inclusion Europe**](https://www.inclusion-europe.eu/easy-to-read-term/#IE)munkatársa
összefoglalót tartott.

Azt mondta:

Meg kell változtatnunk a társadalmat.

Nem tudunk megváltoztatni mindent most, azonnal.

Néhány dolgot meg tudunk változtatni most,
néhányat később.

Mi az, amit most szeretnél megváltoztatni?

Robert Martin az [**ENSZ Bizottság** tagja.](https://www.inclusion-europe.eu/easy-to-read-term/#UNCRPDCommittee)

Nem tudott eljönni a konferenciára,
ezért videóban küldött üzenetet.

A videót itt tudod megnézni: [bit.ly/RobertMartinVideo](http://bit.ly/RobertMartinVideo)

Köszönjük a munkát Senada Halilčević-nek
és köszöntjük Bercse Lászlót!

A konferencián volt [**EPSA**](https://www.inclusion-europe.eu/easy-to-read-term/#EPSA)közgyűlés.

A közgyűlésen [Senada Halilčević](https://www.inclusion-europe.eu/tag/Senada-Halilcevic) elbúcsúzott az EPSA-tól.

Senada sok évig volt az EPSA elnöke.

Az EPSA új elnöke Bercse László, Magyarországról.

Köszönjük Senada, a nagyszerű munkát
és köszöntjük Lászlót új pozíciójában!

László mostantól az [**Inclusion Europe**](https://www.inclusion-europe.eu/easy-to-read-term/#IE)alelnöke is.

A Lászlóval készült interjút az 17. oldalon találod.

Oswald Föllerer osztrák önérvényesítő lett
az EPSA vezetőség új tagja.

Az Inclusion Europe elnökségének is van új tagja:

Bryndís Snæbjörnsdóttir, Izlandról.

A norvég Helene Holand elbúcsúzott az elnökségtől.

12 évig lehet valaki elnökségi tag.

Helene Holand 12 évig volt elnökségi tag.

Új tagszervezetek is csatlakoztak az [**Inclusion Europe**](https://www.inclusion-europe.eu/easy-to-read-term/#IE)-hoz:

* a GADIR nevű önérvényesítő csoport,
ami a spanyol [Plena Inclusión](https://www.plenainclusion.org/) tagszervezetünk része
* és egy francia szervezet, aminek ez a neve:
Fogyatékossággal élő fiatalok Szövetsége.

**Ez a választás más volt, mint az eddigiek**

Májusban voltak az **európai választások**.

Az Inclusion Europe igazgatója, Milan Šveřepa elmondta,

miért voltak különlegesek ezek a választások:

Május 26-án volt

a 2019-es európai parlamenti választások utolsó napja.

Ezen az estén minden európai országban
összeszámolták a **szavazatokat**.

Amíg ez történt,
az **Európai Parlament** brüsszeli épülete előtt
levetítettek egy videót.
A videóban **értelmi fogyatékossággal** élő emberek
beszéltek a szavazásról.

Ekkor értettem meg, hogy ez a választás más volt,
mint bármelyik másik választás,
amit eddig láttam.

Ez a választás nagy lépés volt
a befogadásért küzdő mozgalmunk számára.

Sok értelmi fogyatékossággal élő ember
először szavazhatott.

És az emberek nagyon sokat beszéltek erről.

Először szavazhattak
a [**gondnokság**](https://www.inclusion-europe.eu/easy-to-read-term/#Guardianship)alatt álló emberek

* Dániában
* Franciaországban
* Németországban
* Spanyolországban

És, ha a **közösségi médiát** nézzük, az látszik,
hogy nagyon sok értelmi fogyatékossággal élő ember
ment el szavazni.

A jogszabályok változásai miatt
sokan hallottak az értelmi fogyatékossággal élő emberekről.
És arról, hogy mit akarnak elérni.

A közösségi médiában sokat lehetett olvasni
értelmi fogyatékossággal élő emberekről.

Sok jelölt elmondta, hogy támogatni fogja
az értelmi fogyatékossággal élő embereket,
ha megválasztják őket.

Voltak pártok,
akik **könnyen érthető** módon is leírták
a választási programjukat.

Ez azért történhetett meg,
mert egész Európában,
sok kollégánk keményen dolgozott azért,
hogy hallatni tudjuk a hangunkat.

Köszönjük!

Az európai választás nagyszerűen alakult
a befogadásért küzdő a mozgalmunk számára
és ez nektek köszönhető!

2019-ben, sok **értelmi fogyatékossággal** élő emberelőször **szavazhatott**.

A következő európai választás 5 év múlva lesz.

Azt akarjuk elérni,
hogy akkor még több
**értelmi fogyatékossággal élő ember**
tudjon **szavazni**.

Azokban az országokban is,
ahol most még nem tudnak szavazni.

Ezt meg fogjuk mondani **politikusoknak**és más európai döntéshozóknak.

Mindenkinek joga van szavazni!

**A Választójog Bajnokai**

Az európai választások májusban voltak.

A választás előtt, minden hónapban
interjút készítettünk a választójog egy bajnokával.

A Választójog Bajnokai olyan emberek,
akik sokat dolgoznak a választójogért.

Azt is el akarják érni,
hogy a **kormányok** **hozzáférhetővé** tegyék a választást

az értelmi fogyatékossággal élő emberek számára.

Itt elolvashatsz egy interjút 3 emberrel,
akik szintén a Választójog Bajnokai.

Ők: Lucette és Dani Blanquart
és Carmen Piquer.

Sokan meglepődnek,
amikor rájönnek,
hogy szavazhatnak

Lucette és Dani Blanquart
a Nous aussi Dunkerque csoport tagjai.

A Nous aussi Dunkerque
egy önérvényesítő csoport Franciaországban.

A csoport az [**értelmi fogyatékossággal** élő emberek
jogaiért küzd.](https://www.inclusion-europe.eu/easy-to-read-term/#IntellectualDisability)

Sokat dolgoznak azért,
hogy az értelmi fogyatékossággal élő embereket
támogassák a **szavazásban**.

Például könnyen érthető plakátot készítettek.
A plakát elmagyarázza,
hogyan kell szavazni.

**Plakátot készítettetek arról, hogyan kell szavazni.**

**Kinek az ötlete volt elkészíteni a plakátot?**

Christine Heusele a segítőnk.

Christine ötlete volt, hogy készítsünk ilyen plakátot.

Látott egy tunéziai **választási** plakátot,
amin voltak rajzok.

Tetszett neki ez az ötlet.

Azt mondta, készíthetnék ilyen plakátot
a franciaországi választásokra.

**Hogyan készültek a plakátok?**

Meghívtak minket egy megbeszélésre,
ahol a városért dolgozó emberekkel találkoztunk.

Elmondtuk,
hogy sok értelmi fogyatékossággal élő ember számára
bonyolult a szavazás.

Elmondtuk nekik az ötletünket a plakátról.
Azt mondták tudnak rá pénzt adni,
hogy elkészítsük a plakátot.

Abban is segítettek,
hogy sok embernek tudjunk beszélni a plakátról.

**Lucette, részt vettél egy megbeszélésen Párizsban.**

**Arról beszéltél,
hogyan lehet felhívni több ember figyelmét arra,
hogy menjenek el szavazni.**

**Ezen a megbeszélésen
2 másik önérvényesítő is volt.**

**Milyen volt együtt dolgozni velük?**

A többiek figyeltek ránk, **önérvényesítőkre.**
És érdekelte őket a választási plakátunk.

**Vitatkoznod is kellett a plakáttal kapcsolatban.
Miért?**

Voltak emberek a megbeszélésen,
akik még több információt akartak feltenni a plakátra.

De így már nem lett volna könnyen érthető.

Túl bonyolult lett volna.

Elmondtam, hogy sokat dolgoztunk ezen a plakáton
és nem akarjuk megváltoztatni.

**A gondnokság alatt álló emberek
most mar szavazhatnak Franciaországban.**

**Ez azért van, mert a törvények megváltoztak.
Mit gondolsz erről?**

Ez egy jó változás.

Most azt kell elérnünk,
hogy az emberek tudjanak is róla,
hogy most már elmehetnek **szavazni**.

Sokan még nem tudnak erről.

**A csoportod végzett egy kutatást arról,
hogy hány ember regisztrált a szavazásra.**

**Mit fogtok kezdeni a kutatás eredményeivel?**

Sokan meglepődnek,
amikor rájönnek,
hogy szavazhatnak.

Nem tudják,
hogy regisztrálva vannak-e
a **választási** listára vagy nem.

Megkérdeztük őket,
hogy szeretnének-e segítséget kapni
a regisztrációhoz.
A legtöbben igent mondtak.

Az a tervünk, hogy képzéseket indítunk.
Így mutatnánk meg még több embernek,
hogyan kell szavazni.

Eldöntöttem,
hogy harcolni fogok!

Carmen Piquer a Som Fundació nevű
alapítványnak dolgozik, Spanyolországban.
Carmen 2015-ben szerezte vissza a választójogát.

Nem volt könnyű visszaszerezni a választójogát.

Most abban segíti a társait,
hogy ők is el tudjanak menni, szavazni.

Arra bátorít másokat,
hogy menjenek el szavazni.

**Korábban volt jogod szavazni?**

Korábban soha nem volt jogom szavazni.

Amikor 18 éves lettem,
**gondnokság** alá helyeztek.

Ezért nem szavazhattam.

**Mikor döntötted el,
hogy vissza akarod szerezni a választójogod?**

Úgy éreztem,
különbözök másoktól,
mert én nem szavazhatok.

Aztán eldöntöttem, hogy harcolni fogok!
Az alapítvány segített nekem
visszakapni a választójogomat.

**Mit kellett tenned,
hogy visszakapd a választójogod?**

El kellett mennem a bíróságra,
ahol kérdésekre kellett válaszolnom.
A kérdések a **politikáról** szóltak.

Úgy gondolom, fontos,
hogy tudjam ezekre a választ.

Mégis úgy éreztem,
hogy [**diszkrimináció**](https://www.inclusion-europe.eu/easy-to-read-term/#Discrimination)ért.

Hiszen csak [**értelmi**](https://www.inclusion-europe.eu/easy-to-read-term/#IntellectualDisability) **fogyatékossággal** élő embereknek
kell ilyen kérdésekre válaszolniuk ahhoz,
hogy elmehessenek szavazni.

**Átmentél ezen a vizsgán
és visszakaptad a választójogod, 2015-ben.**

**Azóta szavaztál?**

Igen, az országos

és a helyi **választásokon** is szavaztam!

**Milyen érzés volt?**

Könnyen ment!

Semmi nehézség nem volt benne.

Most képzéseket tartok a társaimnak,
ahol elmesélem a tapasztalataimat.

Ezeket a képzéseket az alapítványunk szervezi.

Arra bíztatok mindenkit,
hogy menjen el **szavazni**.

Ne féljetek!

Ha kérdésetek van,
a **szavazóhelyiségben** vannak emberek,
akik tudnak segíteni.

**Jó érzés együtt dolgozni
egy fantasztikus emberekből álló csapattal**

[Bercse László](https://www.inclusion-europe.eu/tag/laszlo-bercse/) egy magyar önérvényesítő.

Ő az **EPSA** vezetőségének új **elnöke**.

Az EPSA közgyűlésén választották meg, júniusban.

Arról kérdeztük Lászlót,
hogy hogyan ismerkedett meg az EPSA-val
és, hogy mik a tervei a jövőre nézve.

**Mikor lettél az EPSA vezetőségének tagja?**

Az ÉFOÉSZ, mint szervezet már régóta tagja az EPSA-nak.

Így már ismertem más **önérvényesítőket** az EPSA-ból.

Őket az Inclusion Europe eseményein ismertem meg.

Az egész EPSA vezetőséget csak 2017-ben,
Brüsszelben ismertem meg.

Ekkor részt vettem egy vezetői megbeszélésen.

Ezen a megbeszélésen az EPSA céljairól beszéltünk
a következő évekre nézve.

A vezetőségbe 2017 nyarán választottak meg,
a Europe in Action konferencián, Prágában.

**Mit tanultál eddig az EPSA-ban?**

Megtanultam, hogy milyen az igazi csapatmunka.

Nagyon jó érzés együtt dolgozni a közös célokért,
egy fantasztikus emberekből álló csapattal.

Szakmailag is nagyon sokat tudok tanulni
más **EPSA**-tagoktól.

Sok új dolgot tanultam most júniusban,
a Europe in Action konferencián, Vilniusban is.

Például hallottam az írországi,
Inclusion Ireland nevű szervezet önérvényesítőiről.

Az írországi önérvényesítők
segítenek az államnak ellenőrizni,
hogy jól zajlik-e a **kiváltási** folyamat.

Kutatást végeznek arról,
hogy az emberek megkapják-e a megfelelő támogatást
az **önálló életvitelhez**.

Ez egy olyan dolog,
amit Magyarországon is jó lenne megvalósítani.

**Miért akartál EPSA elnök lenni?**

Nagyon szeretem a kihívásokat.

Szerettem volna kipróbálni,
hogyan tudok egy ilyen jó csapatot irányítani.

Eddig is élveztem a munkát az EPSA-ban.

Továbbra is szeretnék másoktól tanulni,
és szeretném megosztani a saját tapasztalataimat.

Elnökként még több lehetőségem lesz.
Például arra, hogy

* elmondjam a **politikusoknak**
és más európai döntéshozóknak,
hogyan tudnak többet tenni
az értelmi fogyatékossággal élő emberekért
* erősítsem a nemzetközi önérvényesítő mozgalmat
* képviseljem a magyarországi
**értelmi fogyatékossággal** élő társaim érdekeit nemzetközi szinten.

**Min szeretnél dolgozni EPSA elnökeként?**

Sok célom van EPSA-elnökként.

Szeretném, ha közelebb kerülnénk az EPSA céljaihoz.

Vagyis, hogy minden értelmi fogyatékos ember tudjon

* **önállóan élni**
* másokkal együtt tanulni és dolgozni
* **szavazni**.

Azt is el akarjuk érni, hogy megszűnjön a gondnokság.

A legtöbb európai ország aláírta az ENSZ Egyezményt.

Nagyon fontos rávenni az országokat arra,
hogy tartsák be az ENSZ egyezményt.

Az ENSZ egyezmény a fogyatékossággal élő emberek jogairól szól.

Az országoknak biztosítaniuk kell ezeket a jogokat
a fogyatékossággal élő emberek számára.

Az országoknak jobban kell segíteniük
a fogyatékossággal élő embereket,
hogy ők is a közösség részei legyenek.

Ugyanúgy, mint bárki más.

**Bármi, amit még szívesen elmondanál?**

Nagy megtiszteltetés számomra,
hogy az EPSA új elnöke lettem.

Az EPSA-ban nem csak új munkatársakra,
hanem új barátokra is találtam.

Arra fogok törekedni,
hogy együtt elérjük a közös célokat.

**Gyere el a Hear our Voices konferenciára, Ausztriába!**

Tarts velünk a következő Hear our Voices konferenciára!

A Hear our Voices egy angol kifejezés.
Azt jelenti: Halljátok meg a hangunk!

A Hear our Voices konferenciát az [**EPSA**](https://www.inclusion-europe.eu/european-platform-of-self-advocates-epsa/)szervezi.

A konferenciát kétévente szervezik meg.

Ezen a konferencián
[**értelmi**](https://www.inclusion-europe.eu/easy-to-read-term/#IntellectualDisability) **fogyatékossággal** élő emberek találkoznak,
hogy az életükről beszéljenek.

És, hogy megosszák egymással a tapasztalataikat.

Idén a Hear our Voices konferencia
Ausztriában, Grác városban lesz.

A konferencia 2019. szeptember 18-tól 20-ig fog tartani.

Az ide konferencia témája ez lesz:
Az én hangom is számít.

Arról fogunk beszélni,
hogyan legyünk aktívak a **politikában**.

A konferencia programját elolvashatod
angol nyelven, itt:

<http://bit.ly/HoV19>

Reméljük, hogy te is ott leszel Grácban!

A Hear our voices konferenciához tartozó **hashtag**:
HoV19.

**Olvasd el az éves beszámolónkat!**

Megjelent az éves beszámolónk!

Az éves beszámoló arról szól,
hogy min dolgoztunk 2018-ban.

2018-ban, az Inclusion Europe 30 éves lett.

Erre az alkalomra egy nagy bulit rendeztünk.

A bulin kívül is sok programot szerveztünk.

Ezekről olvashatsz az éves beszámolóban.

A beszámoló angol nyelven olvasható, itt:

[bit.ly/IE\_AnnualReport2018](http://bit.ly/IE_AnnualReport2018)

A beszámolóban az is benne van, hogy

* min dolgoztunk az elmúlt 30 évben
* milyen témákon dolgoztunk 2018-ban
* mire költöttük el a pénzünket
* és minden, amit 2018-ban csináltunk.

Reméljük, tetszik majd neked a beszámoló!

Szómagyarázat

Diszkrimináció

A diszkrimináció azt jelenti,
hogy igazságtalanul bánnak veled
vagy nem kapod meg a neked járó lehetőségeket.

Ez akkor diszkrimináció,
ha ez a fogyatékosságod miatt történik.

A diszkrimináció másokkal is megtörténik.

Például az olyan emberekkel,
akiknek más a bőrük színe.

Vagy az idős emberekkel.

Elnök

Az a személy,
aki egy megbeszélést vagy egy szervezetet vezet.

ENSZ

Az ENSZ egy rövidítés.
Azt jelenti: Egyesült Nemzetek Szervezete.

Az ENSZ egy nemzetközi szervezet.

Az ENSZ a békéért és a biztonságért dolgozik
mindenhol a világon.

Az ENSZ-nek több helyen van székhelye.

Például az Egyesült Államokban, New York-ban városban

és Svájcban, Genf városban.

### **ENSZ Bizottság**

Az Fogyatékossággal élő személyek
jogaival foglalkozó Bizottság
egy csoport.

Röviden ENSZ Bizottságnak hívjuk.

Ez a csoport ellenőrzi,
hogy mit tesznek az országok azért,
hogy mindenki tiszteletben tartsa
a fogyatékossággal élő emberek jogait.

ENSZ Egyezmény

Az Fogyatékossággal élő személyek jogairól szóló
ENSZ Egyezmény
egy fontos dokumentum.

Röviden ENSZ Egyezménynek hívjuk.

Az ENSZ Egyezmény célja,
hogy mindenki tiszteletben tartsa
a fogyatékossággal élő emberek jogait.

EPSA

Az EPSA rövidítés, angol nyelven.

Az EPSA magyarul azt jelenti:
Európai Önérvényesítő Platform.

Az EPSA különböző európai országok
**önérvényesítő** szervezeteiből áll.

Az EPSA az **Inclusion Europe** része.

Európai Bizottság

Az Európai Bizottság
az **Európai Parlamenttel** dolgozik együtt.

Az Európai Bizottság törvényeket javasol
az Európai Parlamentnek
és az Európai Unió Tanácsának elfogadásra.

Az Európai Bizottság azt is biztosítja,
hogy a tagállamok betartsák a törvényeket,
amiket már elfogadtak.

Európai Parlament

Az Európai Parlament az a hely,
ahol az Európai Unió fontos döntéseit hozzák.

Például törvényeket fogadnak el.

Ezeket a döntéseket az Európai Parlament tagjai hozzák.
Ők képviselik az embereket,
akik az Európai Unióban élnek.

Az Európai Parlament tagjait
európai parlamenti képviselőknek hívjuk.

Ötévente egyszer,
az Európai Unióban élő emberek **megszavazzák**,
hogy ki képviselje az országukat az Európai Parlamentben.

Európai parlamenti képviselők

Az Európai parlamenti képviselők
az [Európai Parlament](https://www.inclusion-europe.eu/easy-to-read-term/#EP) tagjai.
Ők a politikusok az Európai Parlamentben.

**Az Európai Parlament tagjai**

Megtalálod az **európai parlamenti képviselők**
magyarázatánál.

Európai Unió

Az Európai Unió egy csoport,
aminek 28 ország a tagja.

Röviden EU-nak hívjuk.

Az ide tartozó országokat tagállamoknak hívjuk.

Az országok azért hozták létre ezt a csoportot,
hogy együtt erősebbek legyenek
politikailag és gazdaságilag.

Az EU sok fontos dologról alkot törvényeket,
amik befolyásolják az itt élő emberek életét.

Az EU különböző területeken hoz törvényeket.

Ilyen törvények például:

* amik a környezetet védik
* amik a mezőgazdaságról szólnak
* amik megvédik a fogyasztók jogait.

A fogyasztók azok az emberek,
akik különböző termékeket vásárolnak.

Az Európai Unió Tanácsa

Az **Európai Unió** tanácsában
az Európai Unió tagországainak miniszterei
találkoznak egymással.

Törvényeket fogadnak el
és az Európai Unió politikájáról beszélnek.

Az Európai Unió tanácsát
Miniszterek Tanácsának is hívjuk.

Európai választások

Az európai választásokkal
az **Európai Parlament** tagjait választjuk meg.

Amikor szavazol az európai választásokon,
azzal beleszólsz abba,
hogy kik legyenek az új európai parlamenti képviselők.

Az európai parlamenti képviselők
képviselik az Európai Unióban élő embereket.

Az európai választásokat ötévente tartják.

Az utolsó európai választások 2019. májusban zajlottak.

Értelmi fogyatékosság

Az értelmi fogyatékossággal élő emberek számára
nehezebb lehet megérteni az információkat
vagy megtanulni új dolgokat.

Ez megnehezíti az életük bizonyos részeit.

Az értelmi fogyatékossággal élő embereknek
gyakran támogatásra van szükségük
a tanulásban vagy a munkában.

Az értelmi fogyatékosság
általában felnőtt kor előtt kezdődik.

Az egész életén keresztül befolyásolja
az érintett személyt.

Vannak dolgok, amik megkönnyítik
az értelmi fogyatékossággal élő emberek életét.

Például a **könnyen érthető** információk.

Vannak, akik tanulási fogyatékosságnak nevezik,
értelmi fogyatékosság helyett.

Foglalkoztatás

A foglalkoztatás azt jelenti,
hogy valakit alkalmazunk egy munkára.

Gondnokság

A gondnokság lehetővé teszi,
hogy más döntsön az életedről.

Az a személy, aki helyetted hoz döntéseket,
a gondnokod.

A gondnokod eldöntheti helyetted például,
hogy hol lakj.

Sok gondnokság alatt álló ember
nem szavazhat, nem házasodhat,
vagy nem nevelheti a saját gyermekeit.

Hashtag

A **közösségi médián** használhatod ezt a jelet: #.

Ezt a jelet angolul hashtag-nek hívjuk.

A jel után írhatsz egy szót.

Ha rákattintasz a szóra,
megtalálod az összes hírt vagy üzenetet,
amik erről a szóról szólnak.

Például:

* Ha leírod, hogy #befogadás és rákattintasz,
megtalálod az összes hírt vagy üzenetet,
amik a befogadásról szólnak.
* Ha leírod, hogy #EurópaiUnió és rákattintasz,
megtalálod az összes hírt vagy üzenetet,
amik az **Európai Unióról** szólnak.

Ha leírod, hogy #HearOurVoices és rákattintasz,
megtalálod az összes hírt vagy üzenetet,
amik a Hear Our Voices konferenciáról szólnak.

Hozzáférhető

Olyan dolog, amit a fogyatékossággal élő emberek
könnyen tudnak használni.

Például:

* rámpa, hogy be tudjanak jutni egy épületbe
* **könnyen érthető** információ
* információ jelnyelven

Intézetek

Az intézetek olyan helyek,
ahol **értelmi fogyatékossággal** élő emberek élnek,
más értelmi fogyatékossággal élő emberekkel együtt.

Más emberektől elzárva élnek.
Ezt nevezzük szegregációnak.
Ez sok esetben az akaratuk ellenére történik.

Az intézetben élő embereknek
az intézet szabályai szerint kell élniük,
nem a saját akaratuk szerint.

Inclusion Europe

Az Inclusion Europe egy szervezet,
ami az **értelmi fogyatékossággal** élő emberekért
és családjaikért dolgozik.

Az egyenlő jogaikért és befogadásukért küzdünk
egész Európában.

Befolyásolni akarjuk az európai törvényeket is.

1988-ban alakultunk.

76 tagszerveztünk van 39 európai országból.

A székhelyünk Brüsszelben, Belgiumban van.

Kiáltvány

A kiáltvány egy szöveg,
ami egy személy vagy szervezet céljait írja le.

Kiáltványt a választások előtt szoktak készíteni
személyek vagy szervezetek,
aki azt akarják, hogy **megválasszuk** őket.

Vannak kiáltványok,
amiket más szervezetek készítenek.
Azért, hogy elmondják a jelölteknek,
milyen témákat tartanak fontosnak.

A kiáltványt bárki elolvashatja.

Kiváltás

A kiváltás egy folyamat,
amikor fogyatékossággal élő emberek
kiköltöznek az [**intézetekből**](https://www.inclusion-europe.eu/easy-to-read-term/#SeparateInstitutions).

Az emberek, akik korábban intézetekben laktak
segítséget kapnak,
hogy önállóan éljenek, a közösségben.

Kormány

A kormány azoknak az embereknek a csoportja,
akik az országot irányítják.

Fontos döntéseket hoznak például

* arról, hogyan költsük el az ország pénzét
* a tömegközlekedésről
* az iskolák működéséről
* a kórházak működéséről.

Az emberek **választásokon** döntik el,
ki alakíthat kormányt.

Könnyen érthető

Könnyen érthető az az információ,
ami egyszerűen van leírva.
Úgy, hogy az **értelmi fogyatékossággal** élő emberek
számára érthető legyen.

A könnyen érthető szövegekben
egyszerű szavakat és mondatokat használunk.

Ha mégis vannak bonyolult szavak,
azokat megmagyarázzuk.

A szövegnek jól láthatónak kell lennie.

Például jól látható, a fehér háttéren fekete írás.

A szövegnek tagoltnak kell Lennie,
hogy jól áttekinthető legyen.

A könnyen érthető szövegekben gyakran vannak képek,
amik segítenek megérteni, miről szól a szöveg.

Egy értelmi fogyatékossággal élő embernek
kell ellenőriznie,
hogy a szöveg valóban könnyen érthető-e.

A könnyen érthető szövegeken
gyakran szerepel ez a logó,
hogy egyszerű legyen őket megtalálni.

Vannak szabályok, ami leírják,
hogyan kell könnyen érthető szöveget írni.

Közösségi média

A közösségi médián
különböző tartalmakat hozhatsz létre
és oszthatsz meg másokkal az interneten keresztül.

Például fotókat, videókat, híreket és információkat.

Ezt megteheted számítógépen.

Használhatsz applikációkat is
okostelefonon vagy tableten.

Az applikációkat magyarul alkalmazásoknak nevezzük.

Önálló életvitel

Az önálló életvitel azt jelenti,
hogy az **értelmi fogyatékossággal** élő embereka helyi közösségben élnek és nem másoktól elzárva.
Támogatást kapnak,
hogy azt csinálhassanak, amit akarnak.

Lehetőségük van arra is, hogy

* eldöntsék, hol és kivel akarnak élni
* eldöntsék, mivel akarják tölteni a szabadidejüket
* olyan élményeket szerezzenek, mint mások.

Önállóan élni

Megtalálod az önálló életvitel magyarázatánál.

Önérvényesítés

Önérvényesítés az,
amikor az **értelmi fogyatékossággal** élő emberek
felszólalnak saját magukért.

Ezeket az embereket önérvényesítőknek nevezzük.

Politika

Összefoglalja azokat az elképzeléseket,
hogy hogyan kell vezetni egy országot
vagy az ország egy részét.

Politikai párt

A politikai párt olyan emberek csoportja,
akiknek egyféle, határozott elképzelésük van
az ország irányításáról.

Politikus

Valaki, aki az ország vezetésében
vagy az ország egy részének vezetésében dolgozik.

Vagy valaki, aki szeretné vezetni az országot.

Politikusok lehetnek például

* polgármesterek
* miniszterek
* jelöltek, akik indulnak egy **választáson.**

Szavazás

A szavazás azt jelenti,
hogy megválasztjuk a **politikusokat**,
akik képviselnek minket
és döntéseket hoznak értünk.

A szavazni különböző területeken lehet.

Például

* a városban,
amikor új polgármestert választunk
* az országban,
amikor új elnököt választunk
* az **európai választásokon,**
amikor új
**európai parlamenti képviselőket** választunk.

Szavazóhelyiség

A szavazóhelyiség egy épület,
ahol az emberek szavazhatnak egy **választáson**.

Például, gyakran iskolákban alakítanak ki
szavazóhelyiséget.

**Támogatott döntéshozatal**

A támogatott döntéshozatal azt jelenti,
hogy az **értelmi fogyatékossággal** élő emberek
dönthetnek a saját életükről.
Ehhez támogatást kapnak egy másik személytől,
aki nem fogyatékossággal élő.

Támogatást kaphatnak ahhoz, hogy tudjanak

* dönteni az életükről
* családot alapítani és gyermeket nevelni
* szerződéseket aláírni – például munkaszerződést
* bankszámlát nyitni
* kezelni a pénzügyeiket és a vagyonukat
* dönteni az egészségügyi ellátásaikról
* beleszólni a **politikába** és **szavazni**

Választások

A választásokon dől el,
hogy ki képviseljen minket
és ki hozzon minket érintő döntéseket.

A választások különböző területeken történhetnek.

Például a városokban,
amikor az emberek új polgármestert választanak.

Vagy az országokban,
amikor az emberek új elnököt választanak.

Ambíciók. Jogok. Összetartozás.

Lépj velünk kapcsolatba
és oszd meg velünk
a saját történetedet az önérvényesítésről!

Honlap:

inclusion-europe.eu

Email:

secretariat@inclusion-europe.org

Telefonszám:

+32 2 502 28 15

Cím:

Avenue des Arts 3, 1210 Brussels, Belgium

Facebook:

facebook.com/inclusioneurope

Twitter:

twitter.com/InclusionEurope

Iratkozz fel az Európa Nekünk hírlevélre,
hogy megkapd egyből, amikor megjelenik:

bit.ly/Inclusion\_Europe\_Newsletter